VS002340
Datum: 2005-07-30T02:00:00.000+02:00
datum_sodbe_i_stopnje: 2007-01-08T00:00:00.000Z
podrocje: višina odškodnine za nepremoženjsko škodo
institut: smrt bližnjega
skupina: smrt bližnjega
fischer: ni določljiva
odskodnina: 20.400 EUR
opombe: II Ips 248/2008. Reviziji tožeče stranke je bilo delno ugodeno tako, da je bila odškodnina za škodo zvišana z 12.518,78 EUR na 20.400 EUR.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 25 do 30 let

Ponesrečenec

**Spol:**

ženska

**Starostna skupina:**

ni opredeljeno

**Razmerje z oškodovancem:**

zakonec/zunajzakonski partner

Opomba: odškodnina je bila dosojena tudi zaradi smrti mladoletne hčere!

## Škodni dogodek

Smrt bližnjih, žene in mladoletne hčere v prometni nesreči;  na vozilo pokojnih je zapeljal tovornjak s priklopnikom. V vozilu sta bili sami.

## Družinske razmere

Oškodovanec je izgubil celo družino in ne vidi več smisla življenja. Z ženo sta postala par pri 15 letih, poročila sta se pri 21 letih, živela sta v harmonični zvezi. Načrtovala sta še enega otroka. Po nesreči je bil 1 mesec v bolniškem staležu in 1 mesec na dopustu. Antidepresive je odklonil. Po nesreči je nekaj časa razmišljal le o nesreči, bil je v hudi duševni stiski, nervozen, depresiven, otopel, odmaknjen, obupan, težave je imel s spanjem. Še vedno ima pogoste glavobole, sanja o umrlih, podoživlja nesrečo in nima nobene volje, shujšal je za 15 kg. Razmišlja o samomoru. Po nesreči se je preselil iz nekdanjega stanovanja v najemniško in zamenjal kraj zaposlitve. Doživel je akutno reakcijo na stres s posttravmatsko stresno motnjo in prilagoditveno motnjo. Duševno ravnovesje je porušeno. Je emocionalno labilen, je močno obremenjen in negotov glede prihodnosti, mučijo ga občutki krivde. Njegove možnosti za nadaljnji poklicni razvoj so zmanjšane, uničena je radost, ki mu jo je nudila družina.

---

OZ člen 179, 180, 182